Diari Oficial de la Generalitat Valenciana


Sumari del DOGV 5377, del 30-10-2006 (2006/11625)

RESOLUCIÓ 319/06, de 20 de setembre, de l'Alcaldia de l'Ajuntament de l'Alcora, sobre creació del fitxer de tractament automatitzat de dades de caràcter personal denominat Pressupostos participatius.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/09/20/(1)/dof/vci/html**

### Dades del document

Número de DOGV
:   5377

Data del DOGV
:   30-10-2006

Secció del DOGV
:   I. DISPOSICIONS GENERALS

Número del document
:   2006/11106


Data del document
:   20-09-2006

Organisme emissor
:   Ajuntament de l'Alcora

Tipus de document
:   Resolució

Descriptors 

:   * Alcora, l'
    * legislació
    * dades personals
    * base de dades
    * administració local

Resolució 319/06, de 20 de setembre, de l'Alcaldia de l'Ajuntament de l'Alcora, sobre creació del fitxer de tractament automatitzat de dades de caràcter personal denominat Pressupostos participatius. [2006/M11626]  
Vistos els fitxers de tractament automatitzat de dades de caràcter personal de què disposa este Ajuntament per al funcionament de les seues diverses dependències i serveis.  
Atés que la Llei Orgànica 15/1999, de 13 de desembre, de Protecció de Dades de Caràcter Personal establix en l'article 20.1 la necessitat de crear expressament tals fitxers per mitjà de disposició de caràcter general que es publicarà en el diari oficial corresponent.   
I de conformitat amb les atribucions que corresponen a esta Alcaldia, en virtut del que disposa l'article 21.1.s) de la Llei 7/1985, de 2 d'abril, Reguladora de les Bases del Règim Local, per la present resolució resolc:  
Primer  
Crear el fitxer denominat Pressupostos participatius, el contingut del qual es detalla a continuació:  
Nom del fitxer: Pressupostos participatius.  
Descripció: fitxer associat a tots aquells documents, plantilles, etc. utilitzats per a la gestió de la col·laboració amb l'equip de govern en la planificació dels objectius a seguir per a la consecució de les metes a què s'aspira per al desenvolupament i progrés del municipi.  
Òrgan responsable del fitxer: Ajuntament de l'Alcora.  
Servei o centre davant el qual es poden exercir els drets d'accés, rectificació, oposició i cancel·lació: Ajuntament de l'Alcora.  
Mesures de seguretat: les mesures de seguretat adoptades són les de nivell bàsic.  
Estructura bàsica i descripció dels tipus de dades de caràcter personal incloses en el fitxer:  
Dades de caràcter identificatiu:  
Nom i cognoms  
DNI/NIF  
Domicili  
Resposta a les preguntes següents:  
1a. Indicació de si la petició es fa a títol particular (com a veí) o com a membre d'una associació, empresa o semblant (especificant-ne el nom).  
2a. Quines àrees municipals preferix que fomente l'Ajuntament-  
3a. Quines activitats de les que ara es realitzen modificaria o suprimiria- Per què-  
4a. Respecte de les festes del Crist, afegiria o modificaria algun acte o activitat-   
5a. Quin- Suprimiria o modificaria altres actes- Quins-  
6a. Orde de preferència sobre activitats de l'Ajuntament.  
Finalitat i ús del fitxer: gestió dels pressupostos participatius de l'Ajuntament. Gestió de la col·laboració de veïns del municipi a títol particular, com a membre d'una associació, empresa o semblant, amb l'equip de govern en la planificació dels objectius a seguir per a la consecució de les metes a què s'aspira per al desenvolupament i progrés del municipi.  
Tipificació corresponent a la finalitat descrita: enquestes sociològiques i d'opinió.  
Persones o col·lectius de què es pretén obtindre dades de caràcter personal: Ciutadans del municipi.  
Procedència de les dades de caràcter personal del fitxer: del propi interessat o el seu representant legal.  
Procediment de recollida de dades: formulari.  
Suport utilitzat per a l'obtenció: suport paper.  
Cessions de dades previstes: no cap  
Segon  
Publicar en el Diari Oficial de la Generalitat la present resolució, i procedir posteriorment a inscriure-la en l'Agència de Protecció de Dades.  
Tercer  
Els responsables del fitxer automatitzat adoptaran les mesures necessàries per a assegurar que totes les dades de caràcter personal s'usen per a la finalitat per a la qual van ser arreplegades.  
Quart  
Les persones físiques titulars de les dades de caràcter personal que figuren en el mencionat fitxer automatitzat podran exercir el seu dret d'accés, rectificació, oposició al tractament i cancel·lació de dades, quan siga procedent, davant de l'òrgan responsable d'este.   
L'Alcora, 20 de setembre de 2006.. El secretari accidental: Juan Carlos Morilla Cantarero. L'alcalde: M. Javier Peris Salvador.


Còpia Permalink ELI